Eden Safari Country House | LekkeSlaap
Eden Safari Country House is in Marlothpark geleë, in 'n Afrika-bosveld wat 4000 hektaar groot is. Die reservaat is langs die wêreldbekende Krugerwildtuin.
Hierdie huis beskik oor 3 slaapkamers met slaapplek vir 6 volwassenes en 2 kinders. Die hoofslaapkamer het 'n dubbelbed en 'n en suite-badkamer emt 'n stort, bad, toilet en 'n wasbak. Die tweede slaapkamer het 'n dubbelbed en die derde slaapkamer het 2 enkelbeddens. Die tweede en derde badkamer het elk 'n stort, bad, toilet en 'n wasbak. Al die kamers het toegang tot die stoep. Muskietnette en muskietweerder word voorsien. Daar is waaiers en lugversorging in elke kamer. Gehaltelinne en handdoeke word voorsien.
Die kombuis is met 'n stoof, oond, yskas-vrieskas, mikrogolf, tee- en koffiemaakgeriewe, eetgerei en breekware toegerus. Daar is ook 'n wasmasjien, tuimeldroër en 'n skottelgoedwasser.
Dit sitkamer het gemaklike sitplek, 'n TV met DStv, satelliet-kanale en 'n DVD-speler. Daar is ook 'n uitstekende biblioteek waar gaste lekker kan ontspan.
Daar is 'n swembad en buitebraaigeriewe.
Daar is 'n lekker hoë uitkykdek waar gaste die diere in area kan dophou. Die perseel het 24 uur-personeel. Die goed opgeleide personeel sal na gaste se behoeftes omsien. Daar is 2 toesluitmotorhuise op die perseel.
Die watergat sal die diere tot op jou drumpel bring. Die sebras, kameelperde en 'n meerkat-familie kom gereeld vir ons kuier. Die voëllewe is ook asemrowend en voëlkyk-entoesiaste kan hul sommer van die balkon af waardeer.